Stop Online Piracy Act

**Zakon o sprečavanju piraterije na internetu** (), poznat i kao **H.R.3261**, predloženi je zakon koji je predstavljen u Predstavničkom domu SAD 26. oktobra 2011. Predlagač zakona je Lamar Smit, poslanik Republikanske stranke u Predstavničkom domu i grupa od 12 poslanika, članova Republikanske i Demokratske stranke.

Predlog zakona proširuje ovlašćenja organa za sprovođenje zakona SAD i nosilaca autorskih prava da se bore protiv neovlašćenog širenja, falsifikovanja i trgovine zaštićene intelektualne svojine preko interneta. Predlog zakona je trenutno pred *Odborom za pravosudna pitanja Predstavničkog doma*.

Zakon bi omogućio Ministarstvu pravde SAD, kao i nosiocima autorskih prava, da traže sudske mere i zaštitu protiv internet stranica optuženih za omogućavanje ili olakšavanje kršenja autorskih prava. U zavisnosti od toga ko traži sudsku zaštitu, mere mogu uključivati zabranu internet oglašivačima i posrednicima kod plaćanja, kao što je Pejpal, da posluju sa sajtom koji krši autorska prava, zabranu internet pretraživačima da prikazuju linkove ka tim sajtovima, i zahtev internet provajderima da blokiraju pristup tim sajtovima. Zakon bi učinio neovlašćeno prikazivanje sadržaja zaštićenog autorskim pravima krivičnim delom. Zakon takođe daje imunitet pružaocima Internet usluga koji dobrovoljno preduzmu mere protiv sajtova koji krše autorska prava, i takođe propisuje odgovornost za štetu nosilaca autorskih prava, ukoliko svesno pogrešno optuže neki sajt za kršenje autorskih prava.

Zagovornici kažu da zakon štiti tržište intelektualne svojine i odgovarajuću industriju, radna mesta i prihode, i da je potreban da ojača sprovođenje zakona o autorskom pravu, posebno protiv stranih sajtova.

Protivnici zakona, među kojima su kompanije Gugl, Fejsbuk, Jahu, Tviter, Mozila, Fondacija Vikimedija, kao i organizacije Hjuman rajts voč i Američka unija za građanske slobode, navode da bi zakon, pod izgovorom zaštite autorskih prava, mogao dovesti do cenzure. Sergej Brin, jedan od osnivača Gugla, uporedio je zakon sa cenzurom u Iranu i Kini.

Predstavnički dom SAD je zakazao drugu sednicu koja će biti održana posle zimske pauze.

## Protivnici i zagovaratelji zakona

### Protivnici

* Disqus
* AOL
* eBay
* Facebook
* foursquare
* Google
* GrooveShark
* Kickstarter
* Mozilla
* PayPal
* Wikipedia (hrv. *[[Wikipedija]]*)
* Reddit
* Square
* 9gag
* The Huffington Post
* Craigslist
* LinkedIn
* OpenDNS
* Tumblr
* Twitter
* Yahoo
* Zynga
* Equestria Daily
* BoingBoing (potpuno *zamračenje*)
* Minecraft (potpuno *zamračenje*)
* WordPRess
* TwitPic
* Cheezburger
* Chicken Smoothie

#### U Hrvatskoj
* politika.com
* Gadgeterija
* Ravnododna

### Prebjezi (bivši zagovaratelji)

* Business Software Alliance (uključuje Apple, Microsoft, Adobe Systems, Intel i druge)
* Electronic Arts
* Sony Electronics
* Nintendo
* Go Daddy

### Zagovaratelji

* ABC
* BMI
* CBS
* Comcast/NBCUniversal
* Disney Publishing Worldwide, Inc.
* EMI Music Publishing
* Entertainment Software Association
* ESPN
* Major League Baseball
* Marvel Entertainment, LLC
* MasterCard Worldwide
* Motion Picture Association of America
* National Cable & Telecommunications Association
* National Football League
* News Corporation
* Random House
* Scholastic, Inc.
* Sony/ATV Music Publishing
* Sony Music Entertainment
* Time Warner
* Universal Music
* Universal Music Publishing Group
* Viacom
* Visa Inc.
* Warner Music Group

## Izvori

## Vanjske veze

* H.R. 3261 on Thomas – Library of Congress( )
* H.R. 3261 on GovTrack 
* Individual congressmen and senators' positions on SOPA
* Brookings Institution white paper 
* What DNS Is Not